OpenLLM-France/wikimedia huggingface dataset:
# Ternant (Nièvre)

Ternant és un municipi francès, situat al departament del Nièvre i a la regió de Borgonya - Franc Comtat. L'any 2007 tenia 202 habitants.

## Demografia
### Població

El 2007 la població de fet de Ternant era de 202 persones. Hi havia 87 famílies, de les quals 24 eren unipersonals (8 homes vivint sols i 16 dones vivint soles), 39 parelles sense fills, 20 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 162 habitatges, 90 eren l'habitatge principal de la família, 55 eren segones residències i 17 estaven desocupats. 158 eren cases i 3 eren apartaments. Dels 90 habitatges principals, 68 estaven ocupats pels seus propietaris, 17 estaven llogats i ocupats pels llogaters i 6 estaven cedits a títol gratuït; 4 tenien dues cambres, 16 en tenien tres, 37 en tenien quatre i 33 en tenien cinc o més. 65 habitatges disposaven pel capbaix d'una plaça de pàrquing. A 42 habitatges hi havia un automòbil i a 38 n'hi havia dos o més.

## Economia

El 2007 la població en edat de treballar era de 102 persones, 73 eren actives i 29 eren inactives. De les 73 persones actives 63 estaven ocupades (37 homes i 26 dones) i 10 estaven aturades (2 homes i 8 dones). De les 29 persones inactives 10 estaven jubilades, 3 estaven estudiant i 16 estaven classificades com a «altres inactius».

### Ingressos

El 2009 a Ternant hi havia 95 unitats fiscals que integraven 206 persones, la mediana anual d'ingressos fiscals per persona era de 12.218,5 €.

### Activitats econòmiques

Dels 7 establiments que hi havia el 2007, 2 eren d'empreses alimentàries, 1 d'una empresa de fabricació d'altres productes industrials, 1 d'una empresa de comerç i reparació d'automòbils, 1 d'una empresa d'hostatgeria i restauració i 2 d'empreses de serveis.
L'únic servei als particulars que hi havia el 2009 era un restaurant.
L'únic establiment comercial que hi havia el 2009 era una fleca.
L'any 2000 a Ternant hi havia 23 explotacions agrícoles que ocupaven un total de 1.470 hectàrees.

## Equipaments sanitaris i escolars

El 2009 hi havia una escola elemental integrada dins d'un grup escolar amb les comunes properes formant una escola dispersa.

## Referències

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Nombre d'équipements et de services dans le domaine du commerce en 2009
* ↑ Exploitations agricoles
* Résumé statistique Fitxa resum de dades estadístiques de Ternant a l'INSEE.
* Évolution et structure de la population Fitxa amb el detall de dades de Ternant a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# The Ransom

The Ransom o Ransom, chantaje o The Town That Cried Terror o Assault on Paradise o Maniac (1977) és una pel·lícula del gènere redsploitation dirigida per Richard Compton. La gravació es realitzà per Phoenix, Arizona a principis de l'any 1977. Fou llançada per American International Pictures.
El guionista és Richard Silkosky. El cinematògraf és Charles Correll. Els actors són Stuart Whitman, John Ireland, Jim Mitchum, Oliver Reed i Deborah Raffin.

## Referències

* ↑ «The ransom (Richard Compton)». Catálogo de Autoridades de la Biblioteca Nacional de España.
* ↑ «What is redsploitation?». Vice, 06-08-2010. [Consulta: 20 juliol 2015].
# Han Gyong-si

Han Gyong-si (Pyongyang, 18 de maig de 1954) és un aixecador de peses nord-coreà, ja retirat, que va competir durant la dècada de 1970.
El 1980 va prendre part en els Jocs Olímpics d'Estiu de Moscou, on va guanyar la medalla de bronze en la categoria del pes mosca del programa d'halterofília.
En el seu palmarès també destaca una medalla de bronze al Campionat del món d'halterofília de 1980 i una medalla d'or i dues de bronze als Jocs Asiàtics.

## Referències

* 1 2 «Olympedia – Han Gyong-Si». [Consulta: 11 gener 2023].
# Horst Goeldel

Horst Goeldel-Bronikoven (Łęgajny, Vàrmia i Masúria, Polònia, 7 de juny de 1883 – ?) va ser un tirador alemany que va competir a començament del segle xx. Era germà del també tirador Alfred Goeldel-Bronikoven.
El 1912 va prendre part en els Jocs Olímpics d'Estocolm, on guanyà la medalla de bronze en la competició de fossa olímpica per equips del programa de tir. En la prova de fossa olímpica individual fou catorzè i en la de tir al cérvol, tret simple vint-i-quatrè.

## Referències

* 1 2 «Horst Goeldel-Bronikoven Olympic Results». sports-reference.com. Arxivat de l'original el 29 de novembre 2014. [Consulta: 7 abril 2017].
# Paul Günther

Paul Günther (Hannover, Baixa Saxònia, 24 d'octubre de 1882 – Duisburg, Rin del Nord-Westfàlia, 1945) va ser un saltador alemany que va competir a començaments del segle xx.
El 1912 va prendre part en els Jocs Olímpics d'Estocolm, on guanyà la medalla d'or en la competició de salt de trampolí de 3 metres, del programa de salts, per davant dels seus compatriotes Hans Luber i Kurt Behrens. En la prova del salt de palanca alta disputà la final, però hagué d'abandonar.
El 1988 fou incorporat a l'International Swimming Hall of Fame.

## Referències

* 1 2 «Hans Luber Olympic Results». sports-reference.com. Arxivat de l'original el 8 de novembre 2012. [Consulta: 8 setembre 2016].
* ↑ PAUL GUNTHER (GER) Arxivat 2014-10-20 a Wayback Machine.. ishof.org
# Erland Koch

Erland Koch (Günsdorf, Saxònia, 3 de gener de 1867 – Berlín, 29 d'abril de 1945) va ser un tirador alemany que va competir a començament del segle xx.
El 1912 va prendre part en els Jocs Olímpics d'Estocolm, on disputà quatre proves del programa de tir. Guanyà la medalla de bronze en la competició de fossa olímpica per equips, mentre en la prova individual fou dotzè, en la de tir al cérvol, tret simple tretzè i en la de doble tret al cérvol dissetè.
Morí a Berlín els darrers mesos de la Segona Guerra Mundial.

## Referències

* 1 2 «Erland Koch Olympic Results». sports-reference.com. Arxivat de l'original el 8 de novembre 2012. [Consulta: 7 abril 2017].
# Hans Matthiae

Hans Matthiae (Bernburg an der Saale, Saxònia-Anhalt, 22 de desembre de 1884 – ?) va ser un remer alemany que va competir a començaments del segle xx.
El 1912 va prendre part en els Jocs Olímpics d'Estocolm, on guanyà la medalla de bronze en la competició del vuit amb timoner del programa de rem. Abans, el 1911, havia guanyat el campionat nacional de quatre amb timoner i el mateix 1912 guanyà el campionat nacional de vuit amb timoner.

## Referències

* ↑ «Hans Matthiae Olympic Results». sports-reference.com. Arxivat de l'original el 8 de novembre 2012. [Consulta: 17 febrer 2017].
* ↑ Deutsches Meisterschaftsrudern (DMR) Vierer ohne Steuermann - Männer (Plätze 1 – 3) (alemany)
* ↑ Deutsches Meisterschaftsrudern (DMR) Achter - Männer (Plätze 1 – 3) (alemany)
# Friedrich von Rochow

Friedrich Leopold Harry von Rochow (Castell de Reckahn, Kloster Lehnin, Brandenburg, 12 d'agost de 1881 - Castell de Reckahn, 17 d'agost de 1945) va ser un genet alemany que va competir a començaments del segle xx.
El 1912 va prendre part en els Jocs Olímpics d'Estocolm, on va guanyar la medalla de plata en les proves del concurs individual i del concurs per equips del programa d'hípica, formant equip amb Richard von Schaesberg, Eduard von Lütcken i Carl von Moers, amb el cavall Idealist.

## Referències

* ↑ «Harry von Rochow Olympic Results». sports-reference.com. Arxivat de l'original el 20 d’octubre 2013. [Consulta: 27 gener 2017].
* ↑ Perfil a databaseolympics.com
# Edgar Amphlett

Edgar Montague Amphlett (Dorchester, Dorset, 1 de setembre de 1867 – Chelsea, Londres, 9 de gener de 1931) va ser un tirador i periodista anglès.
Estudià a la Hull Grammar School i als 17 anys s'uní a l'equip de l'Echo i durant 16 anys treballà a l'equip de premsa del Palau de Westminster. El 1899 passà a formar part de l'equip del Parlament del The Times.
El 1908 va prendre part en els Jocs Olímpics de Londres, on disputà dues proves del programa d'esgrima. En la competició d'espasa per equips guanyà la medalla de plata formant equip amb Leaf Daniell, Cecil Haig, Robert Montgomerie, Martin Holt i Edgar Seligman. En canvi en la competició d'espasa individual quedà eliminat en la segona ronda.
Quatre anys més tard, als Jocs d'Estocolm, guanyà una nova la medalla de plata en la competició d'espasa per equips, mentre en les altres dues proves del programa d'esgrima que disputà no tingué tanta sort.
Durant la Primera Guerra Mundial exercí de corresponsal de guerra a França. En acabar la guerra tornà a l'equip del parlament del The Times. El 1920 fou enviat com a corresponsal especial a Irlanda, però aquell mateix any fou enviat a Fiume, on fou l'únic corresponsal a la ciutat durant el bloqueig d'Itàlia en els dies previs a la rendició de Gabriele D'Annunzio. Més tard va treballar a París, abans de tornar a Londres el 1925.

## Referències

* 1 2 3 4 5 «Mr. E.M. Amphlett - Journalist and Fencer. Obituaries». The Times, 12-01-1931, p. 17.
* 1 2 «Edgar Amphlett Olympic Results». sports-reference.com. Arxivat de l'original el 26 d'octubre 2012. [Consulta: 14 desembre 2015].
* ↑ «Edgar AMPHLETT». International Olympic Committee. [Consulta: 8 agost 2016].
# Thomas Burn

Thomas Christopher Burn (Berwick-upon-Tweed, Northumberland, 29 de novembre de 1888 – ?) va ser un futbolista anglès. Jugà com a defensa i en el seu palmarès destaca la medalla d'or en la competició de futbol dels Jocs Olímpics d'Estocolm, el 1912.
A nivell de clubs jugà al London Caledonians F.C.. El 1920 va prendre part en una gira per Sud-àfrica.

## Referències

* ↑ «Thomas Burn Olympic Results». sports-reference.com. Arxivat de l'original el 18 de desembre 2012. [Consulta: 7 abril 2017].
* ↑ "The Times"
* ↑ "British and Irish Special and Intermediate Internationals", Soccer Data publications, Keith Warsop
# George Cornet

George Thomson Cornet (Inverness, Highland, 15 de juliol de 1877 – Rainhill, Merseyside, 22 d'abril de 1952) va ser un waterpolista escocès que va competir a cavall del segle xix i el segle xx. Va guanyar dues medalles d'or en la competició de waterpolo en els dos Jocs Olímpics que disputà: el 1908 i 1912. Entre 1897 i 1912 jugà disset partits defensant la selecció escocesa.

## Referències

* 1 2 «George Cornet Olympic Results». sports-reference.com. Arxivat de l'original el 20 d'octubre 2013. [Consulta: 21 novembre 2015].
# William Cottrill

William Cottrill (Sheffield, 14 d'octubre de 1888 – Sheffield, 26 d'octubre de 1972) va ser un atleta anglès que va competir a començaments del segle xx.
El 1912 va prendre part en els Jocs Olímpics d'Estocolm, on disputà quatre proves del programa d'atletisme. En els 3.000 metres per equip guanyà la medalla de bronze, mentre en els 1.500 metres quedà eliminat en sèries. Les altres dues que disputà foren les de camp a través: en l'prova individual abandonà, mentre en l'prova per equips guanyà la medalla de bronze.

## Referències

* ↑ «William Cottrill Olympic Results». sports-reference.com. Arxivat de l'original el 16 de juny 2013. [Consulta: 4 juliol 2016].
# James Angus Gillan

Sir James Angus Gillan (Aberdeen, Escòcia, 11 d'octubre de 1885 – Leigh, Surrey, 23 d'abril de 1981) va ser un remer escocès que va competir a començaments del segle XX i un oficial del servei colonial.
Gillan va estudiar a l'Edinburgh Academy i el Magdalen College de la Universitat d'Oxford. El 1907 va remar amb l'equip d'Oxford en la regata Oxford-Cambridge, però es va perdre la de 1908 per una forta grip. També va ser membre de l'equip del Magdalen College de quatre sense timoner que va guanyar la Stewards' Challenge Cup i la Visitors' Challenge Cup de la Henley Royal Regatta el 1907 i 1908. Aquella tripulació fou escollida per representar el Regne Unit als Jocs Olímpics de Londres en la prova de quatre sense timoner del programa de rem. Fent equip amb John Somers-Smith, Collier Cudmore i Duncan Mackinnon guanyà la medalla d'or.
Gillan tornà a remar amb Oxford a l'Oxford-Cambridge de 1909. Aquell mateix any es va incorporar a l'administració colonial del Sudan Angloegipci, però va tornar de permís el 1911. Com a membre del Leander Club va formar part de la Grand Challenge Cup de la Henley. Un nou permís el 1912 li va permetre prendre part en els Jocs Olímpics d'Estocolm, on guanyà una nova medalla d'or en la prova de vuit amb timoner.
Gillian continuà servint al Sudan i el 1934 fou nomenat Secretari Civil. Va ser reconegut amb Orde de Sant Miquel i Sant Jordi el 1935 i Cavaller Comandant el 1939. Després de la Segona Guerra Mundial, Gillan va dirigir l'Empire Division del British Council i va tenir un paper important en l'organització dels Jocs Olímpics de 1948 a Londres. El 1949 va abandonar el servei colonial i passà a ser el representant del British Council a Austràlia fins a 1951.

## Referències

* ↑ «Henley Royal Regatta Results of Final Races 1839-1939». Arxivat de l'original el 2012-03-09. [Consulta: 24 març 2016].
* 1 2 «Angus Gillan Olympic Results». sports-reference.com. Arxivat de l'original el 2011-08-21. [Consulta: 24 març 2016].
* ↑ Sir Angus Gillan, KBE, CMG The Sudan: Past, Present and Future African Affairs 43:123-128 (1944)
# William Grosvenor

William Percy Grosvenor (Dalston, Londres, 18 de juliol de 1869 – Hickling, Norfolk, 5 de juny de 1948) va ser un tirador anglès que va competir a començaments del segle xx.
El 1912 va prendre part en els Jocs Olímpics d'Estocolm, on disputà dues proves del programa de tir. Guanyà la medalla de plata en la competició de fossa olímpica per equips, mentre en la prova individual fou setzè.
Vuit anys més tard, als Jocs d'Anvers, fou quart en la prova de fossa olímpica per equips, i el 1924, a París, fou vuitè en la mateixa prova.

## Referències

* 1 2 «William Grosvenor Olympic Results». sports-reference.com. Arxivat de l'original el 18 d’abril 2020. [Consulta: 9 abril 2017].
# John Hatfield

John Gatenby Hatfield (Great Ayton, North Yorkshire, 15 d'agost de 1893 – Middlesbrough, 30 de març de 1965) va ser un nedador i waterpolista anglès que va competir a durant el primer quart del segle xx. Durant la seva carrera esportiva guanyà tres medalles olímpics i aconseguí 42 campionats nacionals. Cap altra nedador aconseguí tants títols i rècords mundials fins a l'arribada de Johnny Weissmuller.
El 1912 va prendre part en els Jocs Olímpics d'Estocolm, on disputà tres proves del programa de natació. En les proves dels 400 i els 1.500 metres lliures guanyà una medalla de plata, en finalitzar la cursa, en ambdós casos, rere el canadenc George Hodgson. En els relleus 4x200 metres lliures, formant equip amb Thomas Battersby, William Foster i Henry Taylor.
Entre 1914 i 1914 Hatfield va guanyar deu campionats anglesos i va millorar cinc rècords mundials amb el llavors revolucionari mètode trudgen, una variant de crol.
L'esclat de la Primera Guerra Mundial va significar l'aturada de totes les competicions esportives. Hatfield passà quatre anys a les trinxeres de França com a membre de la Royal Artillery.
En finalitzar la guerra Hatfield va continuar la seva carrera esportiva, i va participar en tres edicions més dels Jocs Olímpics, però sense aconseguir cap altra medalla. El 1920, a Anvers, fou eliminat en sèries dels 400 i els 1.500 metres lliures. El 1924, a París, fou cinquè en els 400 metres lliures i quart en els 1.500, mentre el 1928, a Amsterdam, quedà eliminat en sèries dels 400 metres lliures i fou quart en la competició de waterpolo. El 1930 fou el capità de l'equip anglès als Jocs de la Commonwealth.
El 1984 va ser inclòs a l'International Swimming Hall of Fame.

## Referències

* 1 2 «Jack Hatfield Olympic Results». sports-reference.com. Arxivat de l'original el 18 de juliol 2012. [Consulta: 23 maig 2017].
* ↑ Jack Hatfield (GBR) Arxivat 2017-02-24 a Wayback Machine. – Honour Swimmer profile at the International Swimming Hall of Fame
# Ernest Henley

Ernest John Henley (Brighton, East Sussex, 31 de març de 1889 – Brighton, 14 de març de 1962) va ser un atleta anglès que va competir a començaments del segle xx.
El 1912 va prendre part en els Jocs Olímpics d'Estocolm, on disputà tres proves del programa d'atletisme. En els 400 i 800 metres quedà eliminat en semifinals, mentre en els 4x400 metres relleus guanyà la medalla de bronze amb l'equip britànic.
El 1920 guanyà els trials de classificació pels Jocs d'Anvers, però va decidir no prendre-hi part.

## Referències

* 1 2 «Ernest Henley Olympic Results». sports-reference.com. Arxivat de l'original el 22 de setembre 2009. [Consulta: 2 juliol 2016].
# Frederick Hibbins

Frederick Newton Hibbins (Stamford, Lincolnshire, 23 de març de 1890 – Stamford, 1969) fou un atleta anglès, especialista en proves de fons, que va competir durant el primer quart del segle xx.
En el seu palmarès la medalla de bronze en la prova de cros per equips del programa d'atletisme dels Jocs Olímpics d'Estocolm de 1912 junt a Ernest Glover i Thomas Humphreys. En aquesta mateixos Jocs fou quinzè en la prova individual de cros. També disputà les proves dels 10.000 i els 5.000 metres, però en cap d'elles arribà a la final.

## Referències

* ↑ «Frederick Hibbins Olympic Results». sports-reference.com. Arxivat de l'original el 3 de novembre 2012. [Consulta: 27 agost 2016].
# Albert Kempster

Albert Joseph Kempster (Leighton Buzzard, Bedfordshire, 23 d'agost de 1874 – Saint Martin, Jersey, 2 de gener de 1952) va ser un tirador anglès que va competir a començaments del segle xx.
El 1908 va prendre part en els Jocs Olímpics de Londres, on va disputar dues proves del programa de tir, el tir al cérvol, tret simple i el tir al cérvol, doble tret. En ambdues finalitzà en cinquena posició.
Quatre anys més tard, als Jocs d'Estocolm va disputar tres proves del programa de tir. Guanyà la medalla de bronze en les proves per equips de pistola militar, 30 metres i pistola militar, 50 metres, mentre fou vint-i-quatrè en la de pistola, 50 metres.

## Referències

* 1 2 «Albert Kempster Olympic Results». sports-reference.com. Arxivat de l'original el 18 d'octubre 2012. [Consulta: 14 juny 2017].
# Edward Lessimore

Edward John Lessimore (Clifton, Bristol, 20 de gener de 1881 - Bristol, 7 de març de 1960) va ser un tirador anglès que va competir a començaments del segle xx.
El 1912 va prendre part en els Jocs Olímpics d'Estocolm, on disputà tres proves del programa de tir. Guanyà la medalla d'or en la prova de carrabina, 50 metres, per equips. En la prova de carrabina, 50 metres individual fou quart i en la de carrabina des de 25 metres dotzè.

## Referències

* ↑ «Edward Lessimore Olympic Results». sports-reference.com. Arxivat de l'original el 10 de novembre 2012. [Consulta: 12 juliol 2017].
# Alexander Maunder

Alexander Elsdon Maunder (Loxbeare, Devon, 3 de febrer de 1861 – Bickleigh, Devon, 2 de febrer de 1932) va ser un tirador anglès que va competir a començaments del segle xx.
El 1908 va prendre part en els Jocs Olímpics de Londres, on guanyà la medalla d'or en la competició de fossa olímpica per equips, i la de bronze en la prova individual.
El 1912, als Jocs d'Estocolm, guanyà la medalla de plata en fossa olímpica per equips i acabà en 49a posició en la prova individual.

## Referències

* 1 2 «Alexander Maunder Olympic Results». sports-reference.com. Arxivat de l'original el 2 de setembre 2011. [Consulta: 6 maig 2016].
# Ronald McLean

Ronald Gordon McLean (Londres, 26 de març de 1881 – Shirley, West Midlands, 2 de juliol de 1941) va ser un gimnasta artístic anglès que va competir a començament del segle xx.
El 1912 va prendre part en els Jocs Olímpics d'Estocolm, on va guanyar la medalla de bronze en el concurs complet per equips del programa de gimnàstica.
Vuit anys més tard, un cop finalitzada la Primera Guerra Mundial, va prendre part en els Jocs d'Anvers, on fou cinquè en el concurs complet per equips del programa de gimnàstica.

## Referències

* ↑ «Ronald McLean Olympic Results». sports-reference.com. Arxivat de l'original el 4 de novembre 2012. [Consulta: 2 setembre 2016].
* ↑ Perfil a databaseolympics.com
# Platja de la Senieta

La platja de la Senieta, també anomenada platja de l'Aldea Blanca, o platja del Gros, és una platja urbana del municipi de La Ràpita (Montsià), situada a la badia dels Alfacs, delimitada per espigons, que la separen de la platja del Far, a ponent, i la platja de l'Aiguassera, a llevant. Té una longitud de 125 metres i una amplada mitjana de 17 metres, formada per sorra fina i daurada. Situada al costat del passeig marítim, disposa de dutxes i neteja diària.

## Referències

* ↑ «Platja de la Senieta o del Gros o de l'Aldea Blanca». Diputació de Tarragona.
* ↑ «Platges i dunes de Catalunya». Laboratori d'Anàlisi i Gestió del Paisatge, Universitat de Girona.
* ↑ «Platja de la Senieta». Turisme de La Ràpita.
# Edwin Mills

Edwin Archer Mills (Stretton Baskerville, Warwickshire, 17 de maig de 1878 – Ashby-de-la-Zouch, Leicestershire, 12 de novembre de 1946) va ser un esportista anglès que va competir a primers del segle xx. Especialista en el joc d'estirar la corda, guanyà tres medalles en aquesta competició en tres edicions diferents dels Jocs Olímpics.
El 1908, a Londres, i el 1920, a Anvers, guanyà la medalla d'or en la prova del joc d'estirar la corda, mentre el 1912, a Estocolm, guanyà la plata en aquesta mateixa competició.

## Referències

* ↑ «Edwin Mills Olympic Results». sports-reference.com. Arxivat de l'original el 26 d’agost 2011. [Consulta: 8 novembre 2015].
# Alexander Munro

Alexander Munro (Stornoway, Hèbrides Exteriors, 30 de novembre de 1870 – Stornoway, 3 de gener de 1934) va ser un esportista escocès que va competir a primers del segle xx. Especialista en el joc d'estirar la corda, guanyà dues medalles en aquesta competició en dues participacions en els Jocs Olímpics.
El 1908 va prendre part en els Jocs Olímpics de Londres, on guanyà la medalla de bronze en la prova del joc d'estirar la corda formant part de l'equip Metropolitan Police "K" Division.
El 1912, a Estocolm, guanyà una nova medalla, en aquesta ocasió de plata, en la mateixa prova.

## Referències

* 1 2 «Alexander Munro Olympic Results». sports-reference.com. Arxivat de l'original el 13 d'agost 2011. [Consulta: 8 novembre 2015].
# Harcourt Ommundsen

Harcourt Ommundsen (Alloa, Clackmannanshire, 23 de novembre de 1878 – Ieper, Bèlgica, 19 de setembre de 1915) va ser un tirador escocès que va competir a començaments del segle xx.
Fill d'un agent comercial noruec i mare escocesa, Ommundsen va treballar com a agent legal abans d'entrar a l'exèrcit britànic. El 1908 va prendre part en els Jocs Olímpics de Londres, on guanyà una medalla de plata en la prova de rifle militar per equips.
Quatre anys més tard va disputar els Jocs d'Estocolm, amb la participació en dues proves del programa de tir. Revalidà la medalla de plata en la prova de rifle militar per equips, mentre en rifle lliure, 600 metres fou setè.
Ommundsen morí al camp de batalla durant la Primera Guerra Mundial, mentre servia com a tinent amb l'Honourable Artillery Company prop de Ieper. Fou enterrat al Cementiri Militar de Brandhoek.

## Referències

* 1 2 «Harcourt Ommundsen Olympic Results». sports-reference.com. Arxivat de l'original el 20 d’octubre 2013. [Consulta: 14 abril 2016].
* ↑ «Olympians Who Were Killed or Missing in Action or Died as a Result of War». Sports Reference. Arxivat de l'original el 27 de febrer 2017. [Consulta: 14 abril 2016].
* ↑ Ommundsen, Harcourt, Commonwealth War Graves Commission, Consulta 17 agost 2008
# John Sewell

John Sewell (Half Morton, Dumfriesshire, Escòcia, 23 d'abril de 1882 – Cambridge, Cambridgeshire, 18 de juliol de 1947) va ser un esportista escocès que va competir a començaments del segle xx. Especialista en el joc d'estirar la corda, guanyà dues medalles en els dos Jocs Olímpics que disputà. El 1912, a Estocolm, guanyà la medalla de plata formant part de l'equip de la Policia de Londres; mentre el 1920, a Anvers, guanyà la d'or.

## Referències

* ↑ «John Sewell Olympic Results». sports-reference.com. Arxivat de l'original el 6 de gener 2009. [Consulta: 9 agost 2016].